Národné centrum zdravotníckych informácií

Lazaretská 2423/26

811 09 Bratislava

**Poskytovanie podporných služieb pre zabezpečenie prevádzky informačného systému JRUZ**

**Reverzná verejná súťaž**

**(jednoobálková)**

**NADLIMITNÁ ZÁKAZKA**

**(Služby)**

SÚŤAŽNÉ PODKLADY

A.3. PODMIENKY ÚČASTI UCHÁDZAČOV

A.3 PODMIENKY ÚČASTI UCHÁDZAČOV

1. **Podmienky účasti uchádzačov vo verejnom obstarávaní týkajúce sa osobného postavenia podľa § 32 zákona o verejnom obstarávaní**

Verejného obstarávania sa môže zúčastniť hospodársky subjekt, ktorý spĺňa taxatívne určené podmienky účasti týkajúce sa osobného postavenia podľa § 32 ods. 1 zákona. Uchádzač preukáže splnenie podmienok účasti týkajúcich sa osobného postavenia podľa § 32 ods. 1 zákona dokladmi podľa § 32 ods. 2, resp. podľa § 32 ods. 4 a 5 zákona.

Verejný obstarávateľ upozorňuje na znenie podmienok účasti podľa § 32 ods. 1 písm. b) a c) zákona a spôsobu ich preukazovania podľa § 32 ods. 2 písm. c) zákona účinné od 1.12.2019.

Hospodársky subjekt môže predbežne nahradiť doklady na preukázanie splnenia podmienok účasti jednotným európskym dokumentom podľa § 39 ods. 1 zákona.

Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona. Uchádzač zapísaný v zozname hospodárskych subjektov podľa zákona nie je povinný v procese verejného obstarávania predkladať doklady podľa § 32 ods. 2 zákona.

Verejný obstarávateľ uzná rovnocenný zápis, ako je zápis do zoznamu hospodárskych subjektov podľa zákona, alebo potvrdenie o zápise vydané príslušným orgánom iného členského štátu, ktorým uchádzač preukazuje splnenie podmienok účasti vo verejnom obstarávaní. Verejný obstarávateľ príjme aj iný rovnocenný doklad predložený uchádzačom.

V prípade, že sa verejného obstarávania zúčastní skupina dodávateľov, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

Doklady, ktoré sa nepredkladajú:

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi, a to z dôvodu použitia údajov z informačných systémov verejnej správy, nasledovné doklady:

* výpis z registra trestov záujemcu/uchádzača, jeho štatutárneho orgánu, člena štatutárneho orgánu, člena dozorného orgánu, prokuristu v súlade s § 32 ods. 1 písm. a) a ods. 2 písm. a) zákona,
* potvrdenia zdravotnej poisťovne a Sociálnej poisťovne podľa § 32 ods. 1 písm. b) a ods. 2 písm. b) zákona,
* potvrdenia miestne príslušného daňového úradu a miestne príslušného colného úradu podľa § 32 ods. 1 písm. c) a ods. 2 písm. c) zákona,
* výpis z Obchodného registra Slovenskej republiky alebo výpis zo Živnostenského registra Slovenskej republiky, v prípade preukázania splnenia podmienky účasti týkajúcej sa osobného postavenia podľa § 32 ods. 1 písm. e) zákona týmito typmi dokladu.

Upozornenie:

Záujemca/uchádzač so sídlom/miestom podnikania v Slovenskej republike, a ktorého údaje sú vedené v informačných systémoch verejnej správy Slovenskej republiky, poskytne verejnému obstarávateľovi za účelom získania výpisu z registra trestov jeho štatutárneho orgánu, člena štatutárneho orgánu, člena dozorného orgánu, prokuristu nasledovné údaje: krstné meno, priezvisko, rodné priezvisko, rodné číslo.

V prípade, ak by verejný obstarávateľ v období vyhodnotenia splnenia podmienok účasti uchádzačov vo verejnom obstarávaní nemal možnosť prístupu na portál „oversi“, je oprávnený vyžiadať si od uchádzačov originál príslušného výpisu/dokladu, resp. jeho osvedčenú kópiu.

2. EKONOMICKÉ A FINANČNÉ POSTAVENIE

1. **Podmienky účasti uchádzačov vo verejnom obstarávaní týkajúce sa finančného a ekonomického postavenia a doklady na ich preukázanie podľa § 33 zákona o verejnom obstarávaní**
2. Uchádzač v ponuke predloží nasledovný scan pre originálny doklad/doklady alebo jeho/ich úradne osvedčené kópie, ktorým/ktorými preukáže svoje finančné a ekonomické postavenie (v prípade vyžiadania predloží originál dokladov):
	1. **V zmysle § 33 ods. 1 písm. a)** zákona o verejnom obstarávaní **vyjadrenie banky alebo pobočky zahraničnej banky** (alebo bánk, ak má uchádzač otvorené účty vo viacerých bankách), ktorej je uchádzač klientom, o schopnosti plniť finančné záväzky za obdobie **min. posledných troch kalendárnych rokov** resp. za roky, v závislosti od zriadenia bankového účtu.

 Toto vyjadrenie nesmie byť staršie **ako tri mesiace ku dňu predloženia ponuky.**

Vyjadrenie banky/bánk musí obsahovať údaje o tom, že:

- uchádzač v prípade splácania úveru dodržiava splátkový kalendár,

- uchádzač nie je v nepovolenom debete,

- jeho bežný účet nebol ku dňu vystavenia tohto vyjadrenia predmetom exekúcie.

 Výpis z účtu sa nepovažuje za vyjadrenie banky.

2.2.1. **Čestné vyhlásenie** uchádzača, že má účty len v banke (bankách), od ktorých predložil vyjadrenie banky (bánk) podľa bodu 2.2. tohto oddielu súťažných podkladov.

* 1. **podľa § 33 ods. 1 písm. d)** zákona o verejnom obstarávaní **prehľadom o celkovom obrate najviac za posledné tri hospodárske roky**.

 2.3.1 Minimálna úroveň požadovaných štandardov:

Prehľad o dosiahnutom celkovom obrate za posledné 3 (tri) uzatvorené hospodárske roky. Na preukázanie splnenia tejto podmienky účasti uchádzač vo svojej ponuke predloží výkazy ziskov a strát – scan (účtovná jednotka účtujúca v systéme podvojného účtovníctva) alebo výkazy o príjmoch a výdavkoch – scan (účtovná jednotka účtujúca v systéme jednoduchého účtovníctva), pričom požadovaný celkový obrat musí byť spolu za posledné 3 (tri) uzatvorené hospodárske roky, v sume minimálne 1 500 000,00 EUR s DPH (slovom: jedenmiliónpäťstotisíc eur), alebo ich ekvivalent v cudzej mene.

Celkové obraty vyjadrené v iných menách uchádzač preukáže v euro a prepočíta ich platným kurzom Európskej centrálnej banky (ECB) z inej meny na Euro v čase vzniku daňovej povinnosti, podľa daňových zákonov v krajine sídla uchádzača. Pre vyčíslenie celkových obratov sa pri prepočte inej meny na menu EUR použije platný kurz ECB aktuálny v dobe, kedy došlo ku skutočnosti rozhodujúcej pre preukázanie splnenia relevantnej podmienky účasti. Uchádzač je povinný v ponuke podrobne zdokumentovať prepočítavací postup pri každom doklade, v ktorom sa prepočet ekvivalentu v inej mene vykonal.

Uchádzač za posledné 3 (tri) uzatvorené hospodárske roky predloží:

1. ak ide o osobu, ktorá vedie podvojné účtovníctvo, z účtovnej závierky overené kópie výkazov ziskov a strát s vyznačeným údajom o celkovom obrate s podpisom štatutárneho orgánu, príp. overené orgánom príslušným podľa predpisov platných v krajine sídla uchádzača (scan originálu alebo úradne osvedčenej kópie - výkazy ziskov a strát) alebo
2. ak ide o osobu, ktorá vedie jednoduché účtovníctvo, predloží z účtovnej závierky overené kópie výkazov príjmov a výdavkov s podpisom štatutárneho orgánu, príp. overené orgánom príslušným podľa predpisov platných v krajine sídla uchádzača (scan originálu alebo úradne osvedčenej kópie - výkazy o príjmoch a výdavkoch).

**Požadovaná forma dokumentov:**

1. uvedením informácie, že dokument bol zverejnený a  je verejne prístupný v Registri účtovných závierok (<http://www.registeruz.sk/> ) s presným odkazom na uverejnený dokument (s celou URL adresou, t. j. celým reťazcom znakov, určujúcim jeho presnú špecifikáciu umiestnenia na Internete).
2. v prípade, že výkazy ziskov a strát alebo výkazy o príjmoch a výdavkoch uchádzača sú uložené v neverejnej časti Registra účtovných závierok, je potrebné ich v ponuke predložiť spolu so scanom originálu alebo úradne osvedčenej kópie – scan osvedčovacej doložky DataCentra – prevádzkovateľa Registra účtovných závierok.

Obdobím troch predchádzajúcich hospodárskych rokov (v zmysle definície hospodárskeho roku uvedenej v § 3 zákona č. 431/2002 Z. z. o účtovníctve v znení neskorších predpisov) sa rozumejú 3 (tri) ukončené hospodárske roky bezprostredne predchádzajúce vyhláseniu verejného obstarávania. Vyhlásením verejného obstarávania sa rozumie deň uverejnenia oznámenia o vyhlásení verejného obstarávania vo vestníku EÚ.

* + 1. V prípade, ak uchádzač nepreukazuje prehľad o celkovom obrate subjektom podnikajúcim počas rozhodujúceho obdobia v Slovenskej republike, nemá sídlo v Slovenskej republike a krajina jeho sídla nevydáva výkaz ziskov a strát, resp. výkaz o príjmoch a výdavkoch alebo nevydáva ani rovnocenné doklady, pre účely objektívneho porovnania údajov so slovenskými subjektmi, takýto subjekt predloží navyše čestné vyhlásenie podľa predpisov platných v krajine svojho sídla, a to ohľadne dosiahnutého celkového obratu za posledné tri ukončené hospodárske roky.
		2. Ak má uchádzač sídlo v členskom štáte európskej únie inom ako Slovenská republika a právo tohto členského štátu neupravuje inštitút čestného vyhlásenia, možno ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v krajine pôvodu alebo v krajine sídla uchádzača.
		3. Uchádzač, ktorého výkaz ziskov a strát alebo výkaz o príjmoch a výdavkoch od roku 2013 (ako súčasť účtovnej závierky) je uložený vo verejnej časti registra účtovných závierok na [www.registeruz.sk](http://www.registeruz.sk) a v plnom znení je verejne prístupný všetkým osobám, nie je povinný predložiť verejnému obstarávateľovi výkaz ziskov a strát alebo výkaz o príjmoch a výdavkoch za obdobie od roku 2013, na túto skutočnosť uchádzač upozorní verejného obstarávateľa.
		4. Ak uchádzač nedokáže z objektívnych dôvodov preukázať finančné a ekonomické postavenie určeným dokladom, verejný obstarávateľ môže uznať aj iný doklad, ktorým sa preukazuje finančné a ekonomické postavenie.
	1. Uchádzač alebo záujemca môže na preukázanie finančného a ekonomického postavenia využiť finančné zdroje inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi preukázať, že pri plnení rámcovej dohody bude skutočne používať zdroje osoby, ktorej postavenie využíva na preukázanie finančného a ekonomického postavenia. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej zdrojmi mieni preukázať svoje finančné a ekonomické postavenie. Z písomnej zmluvy musí vyplývať záväzok osoby, že poskytne plnenie počas celého trvania zmluvného vzťahu. Osoba, ktorej zdroje majú byť použité na preukázanie finančného a ekonomického postavenia, musí preukázať splnenie podmienok účasti týkajúce sa osobného postavenia okrem § 32 ods. 1 písm. e) zákona o verejnom obstarávanía nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.

Skupina dodávateľov preukazuje splnenie podmienky účasti vo verejnom obstarávaní týkajúcich sa finančného a ekonomického postavenia spoločne.

* 1. V prípade uchádzača, ktorého tvorí skupina dodávateľov zúčastnená vo verejnom obstarávaní, tento preukazuje splnenie podmienok účasti, týkajúcich sa finančného a ekonomického postavenia, uvedených vo zverejnenom oznámení o vyhlásení verejného obstarávania, za všetkých členov skupiny spoločne.
	2. Ak uchádzač alebo záujemca nedokáže z objektívnych dôvodov poskytnúť na preukázanie finančného a ekonomického postavenia dokument určený verejným obstarávateľom, môže finančné a ekonomické postavenie preukázať predložením iného dokumentu, ktorý verejný obstarávateľ považuje za vhodný.
	3. Ak niektorá krajina nevydáva horeuvedené doklady, uchádzač môže nahradiť uvedený doklad rovnocenným dokladom, z ktorého bude vyplývať splnenie podmienky, že minimálny celkový obrat za posledné tri hospodárske roky, za ktoré sú dostupné v závislosti od vzniku alebo začiatku prevádzkovania činnosti (kumulatívne) musí byť 1 500 000,00 EUR s DPH. V prípade predloženia iného ako vyššie uvedeného dokladu poskytne uchádzač vysvetlenie preukazujúce ekvivalenciu predloženého dokladu s požadovaným dokladom. Uvedený doklad musí byť úradne preložený do slovenského jazyka, okrem dokladov predložených v českom jazyku. V prípade zistenia rozdielov v obsahu dokladov predložených v pôvodnom jazyku a preložených dokladov v slovenskom jazyku, je rozhodujúci úradný preklad v slovenskom jazyku.

*Odôvodnenie primeranosti použitia podmienky účasti podľa bodu 2. tejto časti súťažných podkladov vo vzťahu k predmetu zákazky a potreba jej zahrnutia medzi podmienky účasti podľa § 38 ods. 5 zákona o verejnom obstarávaní.*

*Verejný obstarávateľ požaduje predloženie prehľadu o dosiahnutom obrate z dôvodu, aby vedel určiť stav ekonomickej a finančnej situácie uchádzača. Verejný obstarávateľ požaduje preukázať dosiahnutý obrat z dôvodu uistenia sa, že víťazný uchádzač bude schopný znášať náklady spojené so zabezpečovaním potrebných činností v lehote splatnosti faktúr. Finančný objem ktorý stanovil verejný obstarávateľ je primeraný s prihliadnutím na termín dodania ako aj predmetu zákazky. Touto podmienkou si verejný obstarávateľ overuje, či uchádzač dosahuje uspokojivé ekonomické výsledky a či uchádzač mal za posledné tri hospodárske roky tržby; podmienka vychádza z potreby uzatvoriť zmluvu s dostatočne skúseným partnerom, ktorý má preukázané reálne tržby, a tým aj skúsenosti v oblasti ako je predmet zákazky; podmienka je primeraná predpokladanej hodnote zákazky.*

3. TECHNICKÁ SPÔSOBILOSŤ ALEBO ODBORNÁ SPÔSOBILOSŤ

Technickú spôsobilosť alebo odbornú spôsobilosť uchádzač preukazuje podľa druhu, množstva, dôležitosti alebo využitia dodávky tovaru nasledovnými dokladmi:

* 1. podľa § 34 ods. 1 písm. a) zákona o verejnom obstarávaní: zoznam poskytnutých služieb za posledných päť rokov (60 mesiacov) od vyhlásenia verejného obstarávania s uvedením cien, lehôt dodania a odberateľov; dokladom je referencia, ak odberateľom bol verejný obstarávateľ alebo obstarávateľ podľa zákona.

 3.1.1. Uchádzač predloží zoznam služieb rovnakého alebo podobného charakteru a zložitosti ako je predmet zákazky (uvedené v časti *B.1 Opis predmetu zákazky* týchto súťažných podkladov) za predchádzajúcich päť rokov od vyhlásenia verejného obstarávania, s uvedením cien, lehôt dodania a odberateľov, ktoré v danom období dodal a poskytol pre verejných obstarávateľov, obstarávateľov alebo iných odberateľov.

V prípade, že uchádzač poskytoval služby pre **verejných obstarávateľov alebo obstarávateľov podľa tohto zákona**, zároveň predloží internetový odkaz na referencie verejných obstarávateľov alebo obstarávateľov zverejnených na www.uvo.gov.sk, preukazujúcich skutočnosti uvedené v predloženom zozname dodávok.

* 1. podľa § 34 ods. 1 písm. g) zákona o verejnom obstarávaní údajmi o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.
	2. podľa § 34 ods. 1 písm. d) zákona o verejnom obstarávaní: opisom technického vybavenia, študijných a výskumných zariadení a opatrení použitých uchádzačom alebo záujemcom na zabezpečenie kvality v nadväznosti na § 35 ZVO.
	3. Uchádzač alebo záujemca môže na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí uchádzač alebo záujemca verejnému obstarávateľovi alebo obstarávateľovi preukázať, že pri plnení zmluvy, rámcovej dohody alebo koncesnej zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa požadovaného osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7; zákona o verejnom obstarávaní, oprávnenie dodávať tovar alebo poskytovať službu preukazuje vo vzťahu k tej časti predmetu zákazky alebo koncesie, na ktorú boli kapacity záujemcovi alebo uchádzačovi poskytnuté. **Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 odseku 1 písm. g),** zákona o verejnom obstarávaní **uchádzač alebo záujemca môže využiť kapacity inej osoby len vtedy, ak táto osoba bude aj reálne vykonávať služby, na ktoré sa kapacity vyžadujú.**

3.5. Skupina dodávateľov preukazuje splnenie podmienky účasti vo verejnom obstarávaní týkajúcich sa technickej spôsobilosti alebo odbornej spôsobilosti spoločne.

3.6. Potvrdenia, doklady a iné dokumenty preukazujúce splnenie podmienok účasti - technickú spôsobilosť alebo odbornú spôsobilosť, požadované v týchto súťažných podkladoch, musia byť v žiadosti o účasť predložené ako scan originálu alebo scan ich úradne osvedčenej kópie, pokiaľ nie je určené inak.

 Minimálna požadovaná úroveň štandardov k bodom 3.1 až 3.3 súťažných podkladov

K bodu 3.1.: Splnenie určenej podmienky účasti podľa § 34 ods. 1 písm. a) zákona uchádzač preukáže predložením zoznamu referencií - zoznam poskytnutých služieb uchádzač preukáže poskytnutie služieb rovnakého alebo obdobného charakteru ako je predmet zákazky (obdobným predmetom zákazy sa rozumie predovšetkým poskytovanie služieb servisnej podpory informačného systému, ktorého súčasťou bola aj realizácia zmenových požiadaviek spočívajúca vo vytvorení riešenia, t.j. analýza, návrh riešenia, návrh architektúry, vývoj a testovanie, nasadenie riešenia do rutinnej prevádzky alebo rozšírenie riešenia) v kumulatívnej hodnote min. **2 000 000 EUR bez DPH** a uchádzač môže túto hodnotu preukázať jednou zmluvou alebo kombináciou viacerých zmlúv. Jednotlivé oblasti môžu byť preukázané jedným plnením/zmluvou alebo kombináciou, pričom uchádzač týmto zoznamom preukáže splnenie nasledujúcich podmienok účasti:

1. Minimálne 1 (jeden) projekt/plnenie/zmluva s hodnotou minimálne **500 000 EUR bez DPH**, ktorého predmetom bolo poskytovanie služieb servisnej podpory informačného systému, ktorého súčasťou bola aj realizácia zmenových požiadaviek, ktorý integruje minimálne 10 informačných systémov.
2. Minimálne 1 (jeden) projekt/plnenie/zmluva s hodnotou minimálne **200 000 EUR bez DPH**, ktorého predmetom bolo poskytovanie služieb servisnej podpory informačného systému, ktorého súčasťou bola aj realizácia zmenových požiadaviek. Súčasťou týchto služieb a zmenových požiadaviek bola aj integrácia systémov medzi organizáciami na úrovni výmeny údajov prostredníctvom integračnej platformy. Predmetom integrácie musí byť integrácia na Centrálnu správu referenčných údajov.

1. Minimálne 1 (jeden) projekt/plnenie/zmluva vytvorenia alebo rozšírenia informačného systému s hodnotou minimálne **200 000 EUR bez DPH**, ktorého predmetom bol vývoj a nasadenie informačného systému (alebo predmetom boli zmenové konania v uvedenej hodnote v rámci poskytovania služieb servisnej podpory informačného systému), ktorý eviduje a spracováva referenčné údaje podľa všeobecne záväzných právnych predpisov, ktorého súčasťou je dátový sklad, nástroje na zhrávanie a čistenie údajov z viacerých dátových zdrojov.

Zoznam poskytnutých referencií má obsahovať:

* názov a sídlo odberateľa,
* kontaktné údaje odberateľa (meno a priezvisko, tel. č., e-mail),
* predmet dodávky/poskytnutej služby,
* opis predmetu dodávky/poskytnutej služby,
* doba dodania dodávky/poskytnutej služby,
* cena poskytnutej dodávky/poskytnutej služby bez DPH,
* podpis štatutára uchádzača alebo poverenej osoby,
* vyjadrenie odberateľa k splneniu zadania.

V prípade ak uchádzač preukazuje splnenie podmienky účasti podľa § 34 ods. 1 písm. a) zákona zmluvou, ktorá svojím trvaním presahuje rozhodné obdobie päť rokov od vyhlásenia verejného obstarávania, verejný obstarávateľ požaduje aby uchádzač v zozname referencií uviedol osobitne plnenie ako aj jeho hodnotu, ktoré bolo dodané v rozhodnom období. V prípade, ak dodávku realizoval uchádzač ako člen skupiny dodávateľov alebo ako subdodávateľ, verejný obstarávateľ odporúča, aby uchádzač zozname referencií osobitne uviedol plnenia ako aj ich hodnotu, ktoré boli realizované priamo uchádzačom t.j. vyčísli a započíta iba finančný objem poskytovaný ním samotným.

Odôvodnenie primeranosti:

K bodu 3.1.: Účelom tejto požiadavky je, aby uchádzač preukázal schopnosť a praktické skúsenosti s realizáciou rovnakého alebo podobného poskytovania služieb ako je predmet zákazky a preukázal spôsobilosť realizácie plnenia v požadovanej kvalite. Cieľom týchto podmienok je to, aby uchádzač dokumentoval projekty obdobného zamerania, rozsahu a dopadu a tým preukázal svoju schopnosť zrealizovať takúto rozsiahlu zákazku. Vzhľadom na rozsah zákazky a jej význam pre projekt, ktorého je táto zákazka súčasťou, je potrebné overiť kvalifikovanosť dodávateľa pri riadení poskytovania služieb rovnakého/porovnateľného rozsahu a zamerania. Verejný obstarávateľ predĺžil v súlade s ustanoveniami §34 ods.2 zákona oprávnené obdobie referencií z 3 na 5 rokov pre rozšírenie hospodárskej súťaže, a to so zohľadnením stavu na relevantnom trhu. Vzhľadom na situáciu na relevantnom trhu sa prostredníctvom predĺženia oprávneného obdobia z 3 na 5 rokov zabezpečí, aby sa tejto zákazky mohli zúčastniť aj subjekty, ktoré síce v posledných 3 rokoch nerealizovali plnenie obdobného charakteru ako je tento predmet zákazky v požadovanom rozsahu, ale majú relevantné skúsenosti v rámci predĺženého oprávneného obdobia (t. j. za predchádzajúcich 5 rokov od vyhlásenia verejného obstarávania).

K bodu 3.2.: Uchádzač predloží doklady, dokumenty alebo údaje za osoby, ktoré budú zodpovedné za plnenie Zmluvy (experti č. 1 až 7) uchádzač predkladá:

1. Podpísaný životopis alebo ekvivalentný doklad, ktorým budú preukázané údaje o odbornej praxi experta. Z každého predloženého profesijného životopisu príslušného experta alebo ekvivalentného dokladu musia vyplývať nasledovné údaje/skutočnosti:
* meno a priezvisko príslušného experta,
* najvyššie dosiahnuté vzdelanie
* história zamestnania/odbornej praxe príslušného experta vo vzťahu k predmetu zákazky (zamestnávateľ/odberateľ, trvanie pracovného pomeru/trvanie odbornej praxe až po súčasnosť, pozícia, ktorú príslušný expert zastával),
* praktické skúsenosti príslušného experta (názov referencie/projektu, odberateľ/zamestnávateľ, popis referencie/projektu, pozícia na projekte, obdobie rok od - do, meno a priezvisko kontaktnej osoby a číslo telefónu odberateľa, kde si bude môcť verejný obstarávateľ overiť informácie),
* dátum a podpis príslušného experta.
1. Platný certifikát alebo osvedčenie požadovaný jednotlivo ku každému kľúčovému expertovi, ku ktorému sa vyžaduje.
2. Vlastnoručne podpísaný súhlas dotknutej osoby (experta) so správou, spracovaním a uchovaním osobných údajov v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov.

Uchádzač musí preukázať splnenie minimálnych úrovní kľúčových expertov nasledovne:

**Kľúčový expert č. 1 Projektový manažér – 1 osoba**

* minimálne päť rokov odbornej praxe v oblasti projektového riadenia IT projektov;
* minimálne tri profesionálne praktické skúsenosti v oblasti riadenia IT projektov v pozícii projektový manažér**,** expert riadil aspoň v jednom prípade tím projektu IT, ktorého hodnota bola minimálne vo výške 500 000,00 EUR bez DPH (aspoň jedna praktická skúsenosť) a ku ktorému boli následne poskytované služby servisnej podpory;
* platný certifikát PRINCE 2 Practitioner alebo IPMA B na odbornú spôsobilosť pre riadenie projektov alebo ekvivalent daného certifikátu zodpovedajúcej úrovne vydaný medzinárodne uznávanou akreditačnou a certifikačnou autoritou.

*Zdôvodnenie primeranosti:* Verejný obstarávateľ vzhľadom na komplexnosť projektu skúma schopnosť experta a jeho praktické skúsenosti riadiť projekt obdobného rozsahu a komplexnosti.

**Kľúčový expert č. 2 Hlavný SW analytik – 1 osoba**

* minimálne päť rokov odbornej praxe v oblasti SW analýzy a modelovania informačných systémov;
* minimálne tri profesionálne praktické skúsenosti v oblasti SW analýzy a modelovania informačných systémov v pozícii SW analytik, pričom min. jedna táto profesionálna praktická skúsenosť bola s analýzou informačného systému zameraného na analyzovanie procesov a ich orchestráciu v min. hodnote 500 000,00 EUR bez DPH v IT projekte alebo projekte podporných služieb.
* platný certifikát s minimálnou úrovňou OMG Certified UML (Unified Modeling Language) Fundamental alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

*Zdôvodnenie primeranosti:* Verejný obstarávateľ vzhľadom na komplexnosť projektu skúma znalosti experta spojené so softvérovou analýzou, modelovaním v jazyku UML s využitím elektronických služieb v zmysle nariadenia Európskeho parlamentu a Rady (EÚ) č. 910/2014 z 23. júla 2014 o elektronickej identifikácii a dôveryhodných službách pre elektronické transakcie na vnútornom trhu.

**Kľúčový expert č. 3 Hlavný architekt – 1 osoba**

* minimálne päť rokov odbornej praxe s vypracovaním návrhu architektúry riešenia informačných systémov;
* minimálne tri profesionálne praktické skúsenosti v oblasti návrhov riešení v oblasti architektúry informačných systémov, pričom aspoň jedna profesionálna skúsenosť bola spojená s návrhom integrácie na centrálne informačné systémy v IT projekte alebo projekte podporných služieb
* platný certifikát pre oblasť návrhu architektúry IT TOGAF úrovne Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou;
* platný certifikát s minimálnou úrovňou OMG Certified UML (Unified Modeling Language) Fundamental alebo ekvivalent daného certifikátu vydaný medzinárodne uznávanou akreditačnou a certifikačnou autoritou.
* platný certifikát s minimálnou úrovňou ITIL Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

*Zdôvodnenie primeranosti:* Verejný obstarávateľ vzhľadom na komplexnosť projektu skúma schopnosť experta navrhnúť udržateľnú architektúru komplexného informačného systému v súlade s metodikou TOGAF na návrh architektúry v zmysle NKIVS a požiadaviek OPII. Expert na pozícii Hlavného architekta by mal mať reálne skúsenosti s návrhom architektúry a schopnosťou pomocou týchto metodík navrhovať a vytvoriť architektúru požadovaného IS. To preukáže certifikátmi na požadované metodiky, čím dokáže, že má predmetné metodiky zvládnuté, vie reálne navrhovať a popísať navrhovanú architektúru. Zároveň skúma znalosti experta spojené s vývojom informačného systému na základe dodanej SW analýzy (UML), a odovzdanie diela do prevádzky (ITIL).

**Kľúčový expert č. 4 Hlavný vývojár – 1 osoba**

* minimálne päť rokov odbornej praxe v oblasti návrhu a vývoja komplexných informačných systémov;
* minimálne tri profesionálne praktické skúsenosti v oblasti návrhu a vývoja informačných systémov, pričom aspoň jedna praktická skúsenosť sa týkala informačného systému pokrývajúceho komplexný business proces zákazníka (pre vylúčenie pochybností sa komplexným business procesom myslí taký proces, ktorý integruje s minimálne jedným ďalším business procesom a automatizovane komunikuje s inými IS prostredníctvom integračnej platformy a zároveň poskytuje automatizovaným rozhraním produkované dáta iným procesom alebo službám);

*Zdôvodnenie primeranosti:* Verejný obstarávateľ vzhľadom na komplexnosť projektu skúma znalosti experta spojené s vývojom informačného systému na základe dodanej SW analýzy.

**Kľúčový expert č. 5 Hlavný tester – 1 osoba**

* minimálne päť rokov odbornej praxe v oblasti testovania informačných systémov;
* minimálne tri profesionálne praktické skúsenosti v oblasti testovania informačných systémov;
* získaný a platný certifikát ISTQB úrovne Advanced alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

*Zdôvodnenie primeranosti:* Verejný obstarávateľ vzhľadom na komplexnosť projektu skúma schopnosť experta navrhnúť stratégiu testovania, test plány a implementovať metodiku testovania do projektu a testovacieho tímu uchádzača.

**Kľúčový expert č. 6 Špecialista na integrácie informačných systémov – 1 osoba**

* minimálne päť rokov odbornej praxe v oblasti návrhu integračných rozhraní informačných systémov;
* minimálne tri úspešne zvládnuté integrácie komplexného informačného systému alebo komplexných informačných systémov na iné informačné systémy, pričom min. jedna táto profesionálna praktická skúsenosť bola pre projekt integrovaný na aspoň jeden referenčný register (referenčný register je definovaný v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente)).

*Zdôvodnenie primeranosti:* Verejný obstarávateľ uvedenou podmienkou skúma znalosti experta týkajúce sa integrácií a tvorby integračných rozhraní.

**Kľúčový expert č. 7 Bezpečnostný expert – 1 osoba**

* minimálne päť rokov odbornej praxe v oblasti realizácie bezpečnosti informačných systémov;
* minimálne tri profesionálne praktické skúsenosti v oblasti realizácie bezpečnosti informačných systémov,
* platný certifikát bezpečnostného audítora bezpečnostných štandardov podľa ISO 27001, ktorá potvrdzuje schopnosť komplexne analyzovať, posudzovať a navrhnúť systém riadenia bezpečnostných rizík a úroveň bezpečnostných opatrení, alebo jeho ekvivalent (napr. CISA, ...... )
* platný certifikát s minimálnou úrovňou ITIL Foundation alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

*Zdôvodnenie primeranosti:* Verejný obstarávateľ vzhľadom na komplexnosť projektu skúma schopnosť experta a jeho praktické skúsenosti vykonávať bezpečnosť projektu obdobného rozsahu a komplexnosti. V IS sú evidované citlivé a osobné údaje. Riešenie ochrany údajov na rozhraní so systémom eZdravie má priamy vplyv na ochranu dôvernosti údajov spracúvaných v systéme eZdravie. Z tohto titulu má riešenie bezpečnosti širší rozsah ako samotný systém JRUZ. Vzhľadom na tieto skutočnosti, považuje verejný obstarávateľ uvedenú požiadavku za opodstatnenú.

Odôvodnenie primeranosti použitia podmienok účasti:

K bodu 3.2.: Účelom tejto požiadavky je preukázanie schopnosti poskytnúť požadovaný predmet zákazky v zodpovedajúcej kvalite. Uchádzač má preukázať, že disponuje alebo bude disponovať expertným tímom s potrebnou kvalifikáciou a odbornými skúsenosťami a bude schopný predmet zákazky splniť. Z tohto dôvodu primeraná odborná prax, požadované profesionálne praktické skúsenosti a príslušné certifikáty jednotlivých expertov majú preukázať ich odbornú spôsobilosť poskytnúť služby špecifikované v predmete zákazky, dodržanie príslušných postupov.

K bodu 3.3:

**Podľa § 34 ods. 1 písm. d) zákona v spojitosti s § 35** zákona o verejnom obstarávaní

Verejný obstarávateľ požaduje predložiť doklad, ktorým bude certifikát v oblasti zabezpečenia kvality podľa normy **ISO 9001** v oblasti informačných technológií, alebo ekvivalent, resp. rovnocenný dôkaz o opatreniach na zabezpečenie kvality pre uvedenú oblasť, resp. oblasť rovnocennú predmetu zákazky podľa požiadaviek na vystavenie príslušného certifikátu.

**Podľa § 34 ods. 1 písm. d) zákona v spojitosti s § 35** zákona o verejnom obstarávaní

Verejný obstarávateľ požaduje predložiť doklad, ktorým bude certifikát v oblasti zabezpečenia kvality podľa normy **ISO 27001** v oblasti systému riadenia bezpečnosti informácií, alebo ekvivalent, resp. oblasť rovnocennú predmetu zákazky podľa požiadaviek na vystavenie príslušného certifikátu.

**Podľa § 34 ods. 1 písm. d) zákona v spojitosti s § 35** zákona o verejnom obstarávaní

Verejný obstarávateľ požaduje predložiť doklad, ktorým bude certifikát o zavedení systému manažérstva IT služieb, vydaný nezávislou inštitúciou, ktorým sa potvrdzuje splnenie podmienok vyplývajúcich z normy **ISO 20000**. Úspešný uchádzač môže využiť systémy manažérstva IT služieb vyplývajúce z európskych noriem. Verejný obstarávateľ uzná ako rovnocenné osvedčenia vydané príslušnými orgánmi členských štátov.

Všeobecne k certifikátom

Ak uchádzač alebo záujemca objektívne nemal možnosť získať príslušný certifikát v určených lehotách, verejný obstarávateľ prijme aj iné dôkazy o rovnocenných opatreniach na zabezpečenie systému manažérstva kvalitypredložené uchádzačom ktorými preukáže, že ním navrhované opatrenia na zabezpečenie systému manažérstva kvality sú v súlade s požadovanými slovenskými technickými normami na systém manažérstva kvality. Certifikát musí vychádzať z platných slovenských technických noriem (STN), alebo z noriem členských štátov EÚ (EN). Verejný obstarávateľ uzná aj iné dôkazy predložené uchádzačom, ktoré sú rovnocenné opatreniam na zabezpečenie systému manažérstva kvality podľa požiadaviek na vystavenie tohto certifikátu v súlade s § 35 zákona o verejnom obstarávaní.

Odôvodnenie primeranosti použitia podmienok účasti:

K bodu 3.3.: Verejný obstarávateľ považuje za potrebné preukázať, že uchádzač je schopný plniť predmet zákazky v požadovanej kvalite. Verejný obstarávateľ pri formulovaní podmienky účasti podľa § 34 ods. 1 písm. d) v spojení s § 35 zákona o verejnom obstarávaní prihliada na získané praktické skúsenosti, ako aj požiadavky obvykle uplatňované v rámci relevantného trhu; v prípade požiadaviek na splnenie určitých noriem zabezpečenia kvality má verejný obstarávateľ zároveň na zreteli, aby stanovenými podmienkami neodôvodnene a neprimerane neobmedzoval v účasti uchádzačov a teda neznemožnil uskutočnenie riadnej a čestnej hospodárskej súťaže v rámci použitého postupu zadávania zákazky.

1. Verejný obstarávateľ požaduje preukázanie zo strany uchádzača, že má vybudovaný a udržiavaný fungujúci systém manažérstva kvality, zaoberá sa kvalitou a stabilitou svojich procesov, ich riadením a neustálym zlepšovaním, aby bol schopný uspokojovať potreby zákazníkov za primeranú cenu.
2. Verejný obstarávateľ požaduje preukázanie zo strany uchádzača, že spoločnosť, ktorá je držiteľom systému manažérstva bezpečnosti informácií podľa EN ISO 27001 dosiahla špecifické bezpečnostné ciele organizácie a je zárukou kvality v poskytovaní služby vo vzťahu k charakteru predmetu verejného obstarávania.
3. Verejný obstarávateľ požaduje preukázanie zo strany uchádzača, že je držiteľom systému manažérstva kvality v projektoch, čím potvrdzuje kompetenciu uchádzača v oblasti manažérstva kvality. Uvedené kompetencie (znalosti) sú základným predpokladom zabezpečenia predmetu zákazky v požadovanej kvalite.
4. **Spoločné ustanovenia k preukázaniu splnenia podmienok účasti**

* 1. Doklady preukazujúce splnenie podmienok účasti môže uchádzač predbežne nahradiť Jednotným európskym dokumentom (ďalej len „JED“), v súlade s § 39 zákona o verejnom obstarávaní, pričom doklady preukazujúce splnenie podmienok účasti vo verejnom obstarávaní predkladá verejnému obstarávateľovi uchádzač, ktorý sa po vyhodnotení ponúk umiestnil na prvom mieste v poradí podľa § 55 ods.1 zákona o verejnom obstarávaní, v čase a spôsobom určeným verejným obstarávateľom.

**Uchádzač predkladá scan-y originálnych dokladov alebo ich úradne osvedčených kópií**.

* 1. Formulár JED a manuál k jeho vyplneniu je k dispozícii na internetovej adrese:

https://www.uvo.gov.sk/jednotny-europsky-dokument-pre-verejne-obstaravanie-602.html

* 1. Verejný obstarávateľ **nepožaduje** predložiť JED za prípadných subdodávateľov uchádzača, ktorými nepreukazuje splnenie podmienok účasti.

4.4. Uchádzač môže predbežne nahradiť doklady na preukázanie splnenia podmienok účasti určené verejným obstarávateľom jednotným európskym dokumentom v zmysle § 39 zákona o verejnom obstarávaní. Súhrnný materiál obsahujúci zhrnutie základných informácií o Jednotnom európskom dokumente pre verejné obstarávanie je možné nájsť na https://www.uvo.gov.sk/jednotny-europsky-dokument-pre-verejne-obstaravanie-602.html. Z predloženého jednotného európskeho dokumentu musia jednoznačne vyplývať informácie o splnení všetkých určených podmienok účasti a informácie o spôsobe preukázania určených podmienok účasti podľa § 34 zákona o verejnom obstarávaní v tomto postupe zadávania zákazky. Verejný obstarávateľ umožňuje vyplniť iba globálny údaj.